«መንግሥት የኢትዮጵያን አጀንዳ ይዞ እስከቀጠለ ድረስ በማንም አይሸነፍም»- ዶክተር ገበያው ጥሩነህ የአማራ ምሁራን መማክርት ጉባኤ ፕሬዚዳንት
አዲስ አበባ፡- ‹‹ሀገርን የሚመራው መንግሥት በፍትሐዊነት፣ ሁሉንም ብሄር ብሄረሰቦች በእኩልነት እስከመራ እና የኢትዮጵያን አጀንዳ ይዞ እስከቀጠለ ድረስ ማንም አያሸንፈውም›› ሲሉ የአማራ ምሁራን መማክርት ጉባኤ ፕሬዚዳንት ዶክተር ገበያው ጥሩነህ ገለጹ።ዶክተር ገበያው ሰሞኑን ከአዲስ ዘመን ጋዜጣ ጋር ባደረጉት ቃለምልልስ እንደተናገሩት መንግሥት ትክክለኛና ኢትዮጵያን ወደፊት የሚያራምድ አጀንዳ እስከያዘ ድረስ የኢትዮጵያ ህዝብ ከመንግሥት ጎን ይቆማል። ኢትዮጵያን ለማፍረስም ሆነ ለማበጣበጥ የሚፈልጉ አካላትም ይሄንን በደንብ ቢረዱ መልካም ነው ብለዋል። ሀገርን በመምራት ላይ ያሉ አካላትም የህዝብን ፍላጎት በመጠበቅ እና ያለአድሎ ሀገሪቱን በመምራት መገለጥ ይኖርባቸዋል ያሉት ዶክተር ገበያው፤ መንግሥት ፍትሐዊ የሆነ ሁሉንም ብሄር ብሄረሰቦች እኩል የሚያስተዳድር አስተዳደር እየፈጠረ፣ ኢትዮጵያን ዋነኛው አጀንዳ አድርጎ መቀጠል አለበት። ይሄንን ካደረገ ህዝብ ከመንግሥት ጋር እንደሚቆም ጠቅሰው ህዝቡ ከመንግሥት ጋር እስከ ቆመ ድረስ ደግሞ ኢትዮጵያ ወደታለመላትና ወደሚፈለገው ብሩህ ጎዳና ትሄዳለች ሲሉ ተናግረዋል። ኢትዮጵያ አሁን ያለችው
መስቀለኛ መንገድ ላይ
ነው የሚሉት ዶክተር
ገበያው በተለይ ባሳለፍናቸው
ሁለት ዓመታት የሚታዩ
በጣም ብዙ መልካም
ነገሮች በአንድ በኩል፤
በሌላ በኩል ደግሞ
ብዙ ስጋቶች መኖራቸውን
ገልጸዋል። ‹‹ኢትዮጵያ ያለችበት
አጣብቂኝ ከዚህ በፊት
በነበሩ ክፍለ ዘመናት
ያልነበረ፣ ጠንከር ያለና አስቸጋሪ
ነው። በአንድ በኩል
ከግብፅ ጋር ተያይዞ
ያለው ጂኦፖለቲክስ እንዲሁም
በሀገራችን ለብዙ ዓመታት
የተዘራው ጫፍ የወጣው
የዘር ፖለቲካ አመለካከት አለ። በዚያ ላይ ደግሞ ኮቪድ 19 ተጨምሯል።›› ያሉት ዶክተር ገበያው የህዝብ ቁጥር መጨመር፣ የሥራ አጥ ቁጥሩ መብዛት፣ ከኢኮኖሚ ዕድገቱ ጠንክሮ አለመሄድ ጋር ተያይዞ በሀገሪቱ በርካታ ችግሮች መታየታቸውን አስታውቀዋል። በለውጥ ጉዞው በጣም ጥሩና እጅን በአፍ ላይ የሚያስጭኑና የሚያስደምሙ አስደናቂ ነገሮች መታየታቸውን ገልጸው፤ የፖለቲካ ምህዳሩን ከማስፋት ጀምሮ በልማት ሥራ ላይ የሚታዩ መልካም ነገሮች አሉ። ሰፋፊ ሥራዎች በረጅም ዓመት በማያልቁበት ሀገር በወራት ፕሮጀክቶች እየተጠናቀቁም ነው። በብዙ ራዕይና ተስፋ ኢትዮጵያን ወደነበረችበት ከፍታ የሚመልስ ዓይነት አቅጣጫ እየታየም ነው ሲሉ ጠቅሰዋል።ዶክተር ገበያው እንዳሉት፣ የኢትዮጵያ ጠላቶች እርስ በእርስ በሚኖረን ግጭትና አለመግባባት ኢትዮጵያዊነት የሚሸነፍ ይመስላቸዋል። ይህችን ሀገር ለማበጣበጥና ለማፍረስ የሚሠራው አካልም ይሄንን የተረዳ አይመስለኝም። ‹‹ደርግ ኃይለስላሴን አሸንፎ አይደለም። ያሸነፈው የኢትዮጵያ ህዝብ ነው። ህዝቡ አገዛዙን ስለጠላ ነው ለውጡን የተቀበለው እንጂ ከኢትዮጵያውያን ጋር ውጊያ አድርጎ ያሸነፈ የለም። ወያኔም አሸንፎ ሳይሆን ህዝብ ደርግን ስለጠላው ብቻ ነው የተቀበለው። አሁን የታየው ለውጥም ህዝቡ ከኢህአዴግ ጋር ስላልቆመ የመጣ ነው።›› ያሉት ዶክተር ገበያው ሰሞኑን ይሄንን ችግር ሲፈጥሩ የሰነበቱ ሰዎችና ቡድኖች የሚስቱትም ይሄንን ነው ብለዋል። አሁን ያለውን መንግሥት ህዝብ ከጎኑ ከሆነ ማንም ሊያሸንፈው አይችልም። ህዝብ በጠላው የኢህአዴግ መንግሥት ላይ ይሄንን ወጣት አነሳስተን ድል አግኝተናልና አሁንም ያንን እንደግማለን ማለት መሳሳት ነው ሲሉም ገልጸዋል።እርስ በእርስ የሚደረግ ግጭት በጣም የሚያሳዝን ነው ያሉት ዶክተር ገበያው በተለይ በአሁኑ ወቅት የውጭ ችግር ይገጥመናል ብለን በምንሰጋበት ጊዜ የእርስ በርስ ግጭት እንዲፈጠር የሚያደርጉ አካላት ለውጭ ኃይሎች በር መክፈት መሆኑን በመገንዘብ ከስህተታቸው ሊታረሙ ይገባል ሲሉም አሳስበዋል። ዶክተር ገበያው እንዳሉት፤ በታሪካችን በመሳፍንት ተከፋፍለን በኖርንበት ዘመን እንኳን እርስ በእርስ ሊዋጉ ተፋጥጠው የነበሩት መሳፍንት ከውጭ ጠላት መጣ ሲባል የሚዘምቱት አብረው ነው። ያንን ታሪካችንን በዚህ ታሪካዊ አጋጣሚ ልንደግመው ይገባል። ሁልጊዜም ቢሆን ወጣቱ ተቃውሞውን ሰላማዊ በሆነ መንገድ ማድረግ አለበት። አሁን ደግሞ ይሄንን ለማድረግ የሚያስችል ምህዳርን ያሰፋ ስርዓት አለ። የተገኘውን ነፃነት ይዞ ወደፊት መግፋት ይገባል እንጂ በጡንቻ ማሰብ በ21ኛው ክፍለ ዘመን መቆም አለበት ሲሉም ተናግረዋል። ወጣቱ ለሚያነሳው ጥያቄ
ምክንያታዊ መሆን እንዳለበት
የተናገሩት ዶክተር ገበያው
አባቶቻችን ‹‹እህን ጨምርበት››
የሚሉት አባባል ነበራቸው።
‹‹እህ›› ማለት አዳምጥ፣
አሰላስል ፣አገናዝብ ፣
ሁሉም ጉዳይ ይግባህ
ማለት ነው። አሁን
ባለው ሁኔታ ግን
አንዳንድ ወጣቶች አንድን
ነገር ሲሰሙ ወደፊትና
ወደኋላ አገናዝበው አይመለከቱም።
እውነታውንም አያረጋገጡም፤ እንዳውም
ከሰማውም በላይ ጨምሮ
ለሌላው ይናገራል። ስለዚህ
ከዚህ ባህል መውጣት
አለበት። መንገድ የምዘጋው
፣ንብረት የማወድመው፣ ሰው
የምገድለው ለምንድነው ? ይህን
አድርግ ያለው ማን
ነው ? ውጤቱስ ምንድነው
ብሎ ማገናዘብ ይገባል
ሲሉም መክረዋል።አዲስ ዘመን
ሐምሌ 19 ቀን 2012 ዓ.ም በ አልማዝ አያሌው